Alaouite-ordenen

Alaouite-ordenen (arabisk: Wissam Alaouit) er en marokkansk orden. Den ble innført i 1913 til belønning av sivile og militære fortjenester.

 Bakgrunn 
Alaouite-ordenen ble innstiftet 11. januar 1913 av sultan Mulai YusufRousseau 2005, s. 109.Sainty og Heydel-Mankoo 2006, s. 1392. til belønning av sivile og militære fortjenester.Werlich 1974, s. 318. Ordenen har navn etter Alaouite-dynastiet. Marokkos konge er ordensherre.

 Inndeling  
Alaouite-ordenen er inndelt i fem grader:Rousseau 2005, s. 110–111.

 storbånd 
 storoffiser
 kommandør
 offiser
 ridder

En medalje er også knyttet til ordenen.Rousseau 2005, s. 112.

 Insignier 
Ordenstegnet for Alaouite-ordenen består av en hvitemaljert femtagget stjerne med røde kanter og en rød midtmedaljong med innskrift i arabiske bokstaver.Rousseau 2005, s. 114–140. Reversen har en rød parasoll i midtmedaljongen. Dette er et herskertegn for fyrstedynastiet.Rousseau 2005, s. 141. For offiserer og høyere grader finnes det grønne grener i hver av stjernens vinkler. Ordenstegnet er opphengt i båndet i en krans. 

Ordensstjernen er i sølv og har fem grupper av stråler. Den har en versjon av ordenstegnet i midten.

Ordensbåndet var først ensfarget oransje,Rousseau 2005, s. 114–124. men ble endret til oransje med smale hvite striper ved kantene.

 Tildeling 
Alaouite-ordenen kan tildeles for både sivil og militær innsats. Det er satt begrensninger på antallet samtidige mottagere i hver grad. Det kan til enhver tid kun finnes 40 innehavere av storbånd, 80 storoffiserer, 400 kommandører,  offiserer og  riddere.

 Referanser 

 Kilder 
 Rousseau, Pierre: Ordres et décorations de l'Empire chérifien au temps du protectorat français du Maroc, 1912–1956, Versailles: Mémoire & Documents, 2005
 Sainty, Guy Stair og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage, 2006
 Werlich, Robert: Orders and decorations of all nations. Ancient and modern, civil and military, 2. utgave, Washington DC: Quaker Press, 1974

Kategori:Marokko
Kategori:Ordener
Kategori:Utmerkelser etablert i 1913